
Tisztelt Képviselő-testület!

I. Előzmények:

Fót Város Önkormányzat Képviselő-testülete a 242/2021.(XII.16.) KT-határozattal arról döntött, hogy játszótéri fejlesztést hajt végre és megvalósít egy gondozásmentes, tartós, biztonságos, látványos, különféle korosztálynak megfelelő, egyedi hangulatot tükröző játékelemet, melynek költségére bruttó 135.000.000,-Ft-ot biztosított, a fedezet az Önkormányzat 2022. évi költségvetéséről szóló 6/2022 (II. 25.) önkormányzati rendeletébe beruházások jogcímen beépítésre került.
II. A döntéshez szükséges információk, tájékoztatások:

[bookmark: _Hlk107922610]A feladat ellátásával a Fóti Önkormányzat egy egyedi megbízási szerződés keretében megbízta a Fóti Közszolgáltató NKft-t, amely szerződés 2022. 01. 07. napján aláírásra is került. A Fóti Közszolgáltató NKft. a játszótéri fejlesztés helyszínéül a Királydombot jelölte meg, aminek felújítását, közparkká alakítását pályázati pénzből tervezte megvalósítani, így a TOP PLUSZ (Terület- és Területfejlesztési Operatív Program Plusz) program keretében benyújtotta a pályázatát, amin mintegy 300.000.000, - Ft-ot nyert el. A Támogatási szerződést a Fóti Közszolgáltató NKft. és a Támogató már aláírták, amely támogatási szerződésben kötelező vállalási elem volt a játszótér kialakítása, ezért a Fóti Közszolgáltató NKft. a „Dóm” játszótéri elemet jelölte meg bruttó 135.000.000, - Ft összegben, mint a pályázó által megvalósítandó, nem elszámolható beruházást.

A TOP Plusz program keretében a beszerzést nyílt közbeszerzési eljárással kell végrehajtani. 

A közbeszerzési eljárásnál – a játszótér kialakítása vonatkozásában is – a kiíró kizárólag a pályázat nyertese, a Fóti Közszolgáltató NKft. lehet a támogatási szerződéshez kapcsolódó elszámolási kötelezettség megfelelő teljesítése érdekében. A közbeszerzési eljárásnál az ajánlatkérő és a szerződő fél is kizárólag a Fóti Közszolgáltató NKft. lehet.

[bookmark: _Hlk108434925]Mindezek miatt a 2022. 01.07. napján aláírt Egyedi megbízási szerződést meg kell szűntetni a felek között (Fót Város Önkormányzata és a Fóti Közszolgáltató NKft.), a megszüntetést követően a megbízási szerződés beruházások jogcímen biztosított fedezetét meg kell szüntetni a céltartalékok javára. Ezen módosítást az önkormányzat 2022. évi költségvetésének soron következő módosításánál szükséges átvezetni.

A fentiekben vázolt konstrukció alapján a játszóeszköz beszerzéséhez szükséges fedezetet felhalmozási célú támogatások jogcímen szükséges biztosítani, a pénzeszközt Támogatási szerződés keretében kell a Fóti Közszolgáltató Nonprofit Kft. részére átadni.

A Fóti Közszolgáltató Nonprofit Kft. ügyvezetője jelezte, hogy a játszóeszköz beszerzésére vonatkozó indikatív árajánlat korábban USD-ben (amerikai dollárban) volt meghatározva és az időközben bekövetkezett árfolyamváltozás valamint áremelkedés miatt az eszköz beszerzési költsége várhatóan 165.000.000,-Ft-ra módosul.

Fentiek alapján az alábbi határozati javaslatot terjesztem a Tisztelt Képviselő-testület elé:





[bookmark: _Hlk20984187]III. Határozati javaslat:

…/2022.(VII.07.) KT-határozat


1./ Fót Város Önkormányzat Képviselő-testülete úgy dönt, hogy megszünteti a Fóti Közszolgáltató Nonprofit Kft.-vel 2022.01.07. napján kötött, Fót, játszótéri fejlesztések tárgyú, Egyedi megbízási szerződést, és felkéri a polgármestert, hogy a szerződést megszüntető okiratot írja alá.

2./ Fót Város Önkormányzat Képviselő-testülete felkéri a polgármestert, hogy az 1. pontban hivatkozott Egyedi megbízási szerződés megszüntetésének hatályba lépését követően a megszüntetéshez kapcsolódó előirányzat átcsoportosítást (a megbízási szerződés beruházások jogcímen eredetileg biztosított fedezetének céltartalékok javára történő megszüntetése) az önkormányzat 2022. évi költségvetésébe, annak soron következő módosításánál építse be.

[bookmark: _Hlk108435626]3./ Fót Város Önkormányzat Képviselő-testülete úgy dönt, hogy felhalmozási célú támogatás nyújt a Fóti Közszolgáltató Nonprofit Kft.-nek bruttó 165.000.000.- Ft összegben a „Dóm” játszótéri elem megvásárlására, és felhatalmazza a polgármestert a támogatási szerződés aláírására.

4./ Fót Város Önkormányzat Képviselő-testülete a felhalmozási célú támogatáshoz szükséges fedezetet bruttó 165.000.000.- Ft összegben a céltartalékok terhére biztosítja.



Felelős: polgármester

Határidő: 1./ pont: 2022. 07. 18.; 2./ pont: 2022. 09. 30.; 3./ pont: 2022. 07. 18-ig; 4./ pont: azonnal 


Jogszabályi hivatkozás: 
· Fót Város Önkormányzat Képviselő-testületének az Önkormányzat vagyonáról és egyes vagyontárgyak feletti tulajdonosi jogok gyakorlásának szabályairól szóló 12/2013.(III.20.) Önkormányzati rendelete 6.§ (1)-(2) bekezdés.
· 27/2015. (XII.17.) önkormányzati rendelet Fót Város Önkormányzat Szervezeti és Működési Szabályzatáról 67. § (minősített többség)

Melléklet: -

